《北山》
宋代·丘葵

朝见北山青，暮见北山紫。
顽然土与石，此色何处起。
无情草木含清辉。朝露夕阳助明媚。
四时烟雨姿熊异，天机滚滚何曾已。
人见山上有青天，谁知天有青山裹。
欲问巨灵知不知，孤鸢飞处白云起。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。